Yrjö Halme

Yrjö Rafael Halme (sukunimi vuoteen 1905 Eliasson; 22. huhtikuuta 1894 Helsinki – 20. toukokuuta 1978 Kangasala) oli suomalainen toimittaja ja kirjailija. Hän käytti nimimerkkejä Iso-Karhu ja Uppercut ja julkaisi seikkailukertomuksia salanimillä Jaakko Riutta ja Lauri Virta. Halme työskenteli kustannusliike Otavan kustannustoimittajana vuosina 1918–1927 ja sen jälkeen kustannusliike Ilmarisen johtajana.Ville Hänninen: Kirjan kasvot: sata vuotta suomalaisia kirjankansia, s. 29–30. Suomalaisen Kirjallisuuden Seura, Helsinki 2017. Halme oli tunnettu myös urheilutoimittajana ja julkaisi omalla nimellään useita urheiluaiheisia teoksia. Hän toimitti Urheilukalenteria sisällissodassa teloitetun veljensä Juho Halmeen jälkeen vuosina 1919–1940 ja Keilaaja-lehteä vuosina 1939–1969Siukonen, s. 49. Hän toimi aluksi kirjapainomiehenä, siirtyi Urheilijain Kustannus Oy:n palvelukseen ja edelleen Suomen Urheilulehden toimittajaksi ja taloudenhoitajaksi. Sen jälkeen hän siirtyi Otavaan ja muutama vuosi myöhemmin kustannusliike Ilmariseen ja monien lehtien toimittajaksi. Suomen Urheilulehden jälkeen Halme toimi Helsingin Sanomien urheilutoimittajana vuosina 1920-1931, 1936, 1939-1942 ja myöhemmin lehden urheilupakinoitsijana. Lisäksi hän toimi muutaman vuoden Uuden Suomen urheiluavustajana. Hän oli Urheilutoimittajain kerhon perustajajäsen sekä Helsingin Kisa-Veikkojen puheenjohtaja vuonna 1947 ja pitkäaikainen sihteeri. Keilailussa hän osallistui vuoden 1936 MM-kilpailuihin. Halme kirjoitti nimellä Uppercut urheilupakinoita ja nimellä Iso-Karhu vitsikirjan. Nimellä Lauri Virta hän julkaisi kirjoja vuodesta 1921. == Teoksia == * Korkea kohtalo, romaani. Ahjo, Helsinki 1918 * Seitsemännet olympialaiset kisat v. 1920 Antwerpenissa: erikoisesti suomalaisten osanottoa silmälläpitäen. Otava 1920 * Voittaja : kertomus urheilijasta. Otava 1920 * Sisumiehiä : kokoelma urheilunovelleja ja -muistelmia, kuvittanut Arvo Kotilainen. Otava 1923 * Suomi voittoon : kolminäytöksinen urheilunäytelmä. Otava 1923 * Olympialaiset 1924 : muistoteos suomalaisten urheilijain osanottoa silmällä pitäen toimitettu. Otava 1924 * Kilparadan sankareita : kuvauksia kuuluisien suomalaisten urheilijain elämänvaiheista osat 1 ja 2, koonnut Yrjö Halme. Otava 1926–1927 * Olympialaiset 1928: Suomen urheilijain loistavien saavutuksien muistolle. Otava 1928 * 10 vuotta puulaakin puolesta 1925–1935 : selostus Helsingin liikkeiden, yhtiöiden, julkisten laitosten ja virastojen yhteisen urheiluseuran Urheilu-propaganda-idrott’in UPI:n toiminnasta seuran ensimmäisen kymmenvuotiskauden aikana 1925–1935, toimittaneet Yrjö Halme ja Erkki Merinen. 1935 * Keilat kaatuvat : Helsingin bowlingliitto r.y:n toiminta kolmekymmentävuotiskaudella = Helsingfors bowlingförbunds verksamhet under tre decennier 1924–1953. Helsingin bowlingliitto 1953 * Keilaa oikein : kun hallitset tekniikan, hallitset tuloksetkin, suomennos Jussi Räty, loppusilaus Yrjö Halme. Suomen keilailuliitto 1958 * Urheiluseuran historia : Helsingin Kisa-Veikot ry. 19. 3. 1909–31. 12. 1958 : kertomus ponnisteluista urheilun hyväksi viidenkymmenen vuoden aikana. Helsingin Kisa-Veikot 1959 * Tarina Helsingin moottorimieskerho ry:n toiminnasta 1930–1960. Helsingin moottorimieskerho 1960 * Olympiakisojen parhaat. Sanoma, Helsinki 1964 * Keilaa oikein : (Bowling-pelin oppikirja), suunnitellut, kirjoittanut ja asiantuntijain avustamana toimittanut Yrjö Halme. Suomen keilailuliitto 1967 * Jälleen kymmenen voiton vuotta : Helsingin Kisaveikot r.y. 1959–1968, liittyy vuonna 1959 julkaistuun HKV:n 50-vuotishistoriaan. Helsingin Kisa-Veikot 1969 Salanimellä Jaakko Riutta: * Rakkaiden silmien sali, seikkailukertomus. Otava 1921 Salanimellä Lauri Virta: * Korvapuoli Susijoen mies, seikkailukertomus. Gummerus 1921 * Luunyrkki : tarina kuningasjätkästä. Gummerus 1922 * Sydämen ääni, romaani. Gummerus 1924 * Karmankolon sankarijätkä, seikkailuromaani, Ilmarisen ”mustanurkkaiset” 3. Ilmarinen, Helsinki 1943 * 24 tuntia, jännitysromaani Helsingistä, Ilmarisen ”mustanurkkaiset” 12. Ilmarinen, Helsinki 1944 * Mies taistelee : nyrkkeilijän romaani. Ilmarinen, Helsinki 1946 * Minä en ole sellainen tyttö, eripainos Lukemista kaikille lehdestä. Ilmarinen, Helsinki 1946 * Mies hurjistuu : miehen taistelu jatkuu. Ilmarinen, Helsinki 1948 * Kaksi lämmintä kättä. Ilmarinen, Helsinki 1949 Nimimerkillä Uppercut: * Nippapeli : säännöt – peliohjeita, koronapelin opas. Ilmarinen 1929 == Lähteet == * Suomen kirjailijat-tietokanta * === Viitteet === == Aiheesta muualla == * Parisilaisessa autossa. Tosi- ja luonnekuvia Suomen Kuvalehdelle kirj. Yrjö Halme, Suomen Kuvalehti, 12.07.1924, nro 28, s. 20, Kansalliskirjaston digitaaliset aineistot * Helsinkiläisiä moottorinaamoja. Kirjoittanut ja kuvin varustanut Uppercut, Helsingin Sanomat Viikkoliite, 08.06.1930, nro 23, s. 2, Kansalliskirjaston digitaaliset aineistot * Yrjö Halme : Helsingin urheilukenttäoloista 30 vuotta sitten, Helsingin Sanomat, 21.04.1939, nro 106, s. 14, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset toimittajat Luokka:Suomalaiset keilaajat Luokka:Vuonna 1894 syntyneet Luokka:Vuonna 1978 kuolleet